CELEX: 52016PC0653
Language: lt
Date: 2016-10-06
Title: Pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės

EUROPOS KOMISIJA
            Briuselis, 2016 10 06
            COM(2016) 653 final
            2016/0319(NLE)
            Pasiūlymas
            TARYBOS REGLAMENTAS
            kuriuo iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               
                  2016 m. rugsėjo 7 d. sprendimu byloje C-113/14 Teisingumo Teismas panaikino Reglamento, kuriuo nustatomas bendras žemės ūkio produktų rinkų organizavimas, (Europos Parlamento ir Tarybos reglamento (ES) Nr. 1308/2013) 7 straipsnį, kuriuo buvo nustatytos tam tikrų žemės ūkio produktų referencinės ribinės kainos, grįsdamas tuo, kad remiantis Sutarties 43 straipsnio 3 dalimi šias referencines ribines kainas pagal Komisijos pasiūlymą turėjo nustatyti tik Taryba. 
               
               
                  Teismas panaikino ir Tarybos reglamento (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės, 2 straipsnį, kuriuo buvo nustatytas valstybės intervencinių kainų lygis, grįsdamas tuo, kad šis straipsnis yra neatskiriamai susijęs su panaikintuoju Bendro žemės ūkio rinkų organizavimo reglamento 7 straipsniu. 
               
               
                  Kadangi Teismas abiejų teisės aktų panaikintųjų nuostatų teisinius padarinius paliko galioti maksimalų penkių mėnesių nuo sprendimo priėmimo datos laikotarpį, būtina iki šio penkių mėnesių laikotarpio pabaigos iš dalies pakeisti Reglamentą (ES) Nr. 1370/2013, į jį įterpiant Teismo panaikintas nuostatas dėl referencinių ribinių kainų ir dėl intervencinių kainų lygio ir atliekant tam tikrus iš to išplaukiančius patikslinimus.
               
            
            
               •Suderinamumas su toje pačioje politikos srityje galiojančiomis nuostatomis
            
            
               
                  Pasiūlymas teikiamas po Teismo sprendimo dėl referencinių ribinių kainų, susijusių su žemės ūkio produktų rinkų organizavimu, nustatymo teisinio pagrindo.
               
            
            
               •Suderinamumas su kitomis Sąjungos politikos sritimis
            
            
               
                  Netaikoma.
               
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               
                  Sutarties dėl Europos Sąjungos veikimo 43 straipsnio 3 dalis.
               
            
            
               •Subsidiarumo principas (neišimtinės kompetencijos atveju) 
            
            
               
                  Šis pasiūlymas priklauso ES ir valstybių narių pasidalijamajai kompetencijai ir atitinka subsidiarumo principą.
               
            
            
               •Proporcingumo principas
            
            
               
                  Pasiūlymas atitinka proporcingumo principą. 
               
            
            
               •Priemonės pasirinkimas
            
            
               
                  Netaikoma.
               
            
         
         
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •Galiojančių teisės aktų ex post vertinimas ir (arba) tinkamumo patikros
            
            
               
                  Netaikoma.
               
            
            
               •Konsultacijos su suinteresuotosiomis šalimis
            
            
               
                  Netaikoma.
               
            
            
               •Tiriamųjų duomenų rinkimas ir naudojimas
            
            
               
                  Netaikoma.
               
            
            
               •Poveikio vertinimas
            
            
               
                  Netaikoma.
               
            
            
               •Reglamentavimo tinkamumas ir supaprastinimas
            
            
               
                  Netaikoma.
               
            
            
               •Pagrindinės teisės
            
            
               
                  Netaikoma. 
               
            
            
               4.POVEIKIS BIUDŽETUI
            
            
               
                  Šiuo pasiūlymu nedaromas joks poveikis biudžetui. 
               
            
            
               5.KITI ELEMENTAI
            
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               
                  Netaikoma. 
               
            
            
               •Aiškinamieji dokumentai (direktyvoms)
            
            
               
                  Netaikoma.
               
            
         
         
            
               
                  •
                        Išsamus konkrečių pasiūlymo nuostatų paaiškinimas
               
               
                  Netaikoma.
               
            
            
               2016/0319 (NLE)
            
            
               Pasiūlymas
            
            
               TARYBOS REGLAMENTAS
            
            
               kuriuo iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)2016 m. rugsėjo 7 d. sprendimu byloje C-113/14
                  1
                Teisingumo Teismas panaikino Europos Parlamento ir Tarybos reglamento (ES) Nr. 1308/2013
                  2
                7 straipsnį, kuriuo buvo nustatytos žemės ūkio produktų referencinės ribinės kainos, grįsdamas tuo, kad remiantis Sutarties dėl Europos Sąjungos veikimo (SESV) 43 straipsnio 3 dalimi minėtas referencines ribines kainas pagal Komisijos pasiūlymą turėjo nustatyti Taryba;
            
            
               (2)Teisingumo Teismas panaikino ir Tarybos reglamento (ES) Nr. 1370/2013
                  3
                2 straipsnį, kuriuo buvo nustatytas valstybės intervencinių kainų lygis, grįsdamas tuo, kad šis straipsnis yra neatskiriamai susijęs su panaikintuoju Reglamento (ES) Nr. 1308/2013 7 straipsniu;
            
            
               (3)Teisingumo Teismas paskelbė, kad Reglamento (ES) Nr. 1308/2013 7 straipsnio ir Reglamento (ES) Nr. 13702013 2 straipsnio teisiniai padariniai lieka galioti maksimalų penkių mėnesių nuo sprendimo paskelbimo datos laikotarpį;
            
            
               (4)todėl būtina iki pasibaigiant penkių mėnesių laikotarpiui iš dalies pakeisti Reglamentą (ES) Nr. 1370/2013 įterpiant Teismo panaikintas nuostatas dėl referencinių ribinių kainų ir dėl intervencinių kainų lygio ir atliekant tam tikrus iš to išplaukiančius patikslinimus;
            
            
               (5)atsižvelgiant į Teismo sprendime nustatytą terminą, šis reglamentas turėtų įsigalioti jo paskelbimo dieną,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamentas (ES) Nr. 1370/2013 iš dalies keičiamas taip:
            
            
               1)
                     Įterpiamas šis 1a straipsnis: 
            
            
               „1a straipsnis
            
         
         
            
               Referencinės ribinės kainos
            
            
               1.Nustatomos šios referencinės ribinės kainos: 
            
            
               (a)grūdų sektoriuje: kaina, susijusi su didmeninės prekybos etapu prieš iškraunant į sandėlį pristatytas prekes – 101,31 EUR už toną; 
            
            
               (b)žaliavinių ryžių: standartinės kokybės, kaip apibrėžta Reglamento (ES) Nr. 1308/2013 III priedo A punkte, žaliavinių ryžių kaina, susijusi su didmeninės prekybos etapu prieš iškraunant į sandėlį pristatytas prekes – 150 EUR už toną; 
            
            
               (c)standartinės kokybės, kaip apibrėžta Reglamento (ES) Nr. 1308/2013 III priedo B punkte, iš fabriko tiekiamo nefasuoto cukraus kaina: 
            
            
               i)baltojo cukraus – 404,4 EUR už toną, 
            
            
               ii)žaliavinio cukraus – 335,2 EUR už toną; 
            
            
               (d)galvijienos sektoriuje: raumeningumo ir riebumo klasių R3 klasės, kaip nustatyta Sąjungos aštuonių mėnesių arba vyresnių galvijų skerdenų klasifikavimo skalėje, nurodytoje Reglamento (ES) Nr. 1308/2013 IV priedo A punkte, galvijų patinų skerdenų kaina – 2 224 EUR už toną; 
            
            
               (e)pieno ir pieno produktų sektoriuje: 
            
            
               i)sviesto – 246,39 EUR už 100 kg, 
            
            
               ii)nugriebto pieno miltelių – 169,80 EUR už 100 kg; 
            
            
               (f)kiaulienos: standartinės kokybės, apibrėžtos pagal svorį ir raumeningumą, kaip nustatyta Sąjungos kiaulių skerdenų klasifikavimo skalėje, nurodytoje Reglamento (ES) Nr. 1308/2013 IV priedo B punkte, kiaulių skerdenų kaina – 1 509,39 EUR už toną: 
            
            
               i)E klasės skerdenų, sveriančių nuo 60 kg iki mažiau kaip 120 kg; 
            
            
               ii)R klasės skerdenų, sveriančių nuo 120 kg iki 180 kg; 
            
            
               (g)alyvuogių aliejaus sektoriuje: 
            
            
               i)ypač gryno alyvuogių aliejaus – 1 779 EUR už toną, 
            
            
               ii)gryno alyvuogių aliejaus – 1 710 EUR už toną, 
            
            
               iii)klasikinio alyvuogių aliejaus, kuriame laisvųjų riebalų rūgščių kiekis lygus dviems laipsniams – 1 524 EUR už toną, šią sumą už kiekvieną papildomą rūgštingumo laipsnį mažinant 36,70 EUR už toną. 
            
            
               2.Referencines ribines kainas, nustatytas 1 dalyje, nuolat peržiūri Komisija, atsižvelgdama į objektyvius kriterijus, visų pirma gamybos ir gamybos sąnaudų (ypač gamybos išteklių sąnaudų) pokyčius, ir į rinkos tendencijas. Prireikus referencinės kainų ribos atnaujinamos laikantis SESV 43 straipsnio 3 dalyje nustatytos procedūros, atsižvelgiant į gamybos ir rinkų pokyčius. 
            
            
               3.Nuorodos į referencines kainų ribas Reglamente (ES) Nr. 1308/2013 aiškinamos kaip nuorodos į 1 dalyje nustatytas kainų ribas.“
            
         
         
            
               2)
                     2 straipsnis pakeičiamas taip:
            
            
               „2 straipsnis
            
            
               Valstybės intervencinės kainos
            
            
               1.Valstybės intervencinių kainų lygis: 
            
            
               (a)paprastųjų kviečių, kietųjų kviečių, miežių, kukurūzų, žaliavinių ryžių ir nugriebto pieno miltelių kaina turi atitikti 1a straipsnyje nustatytas atitinkamas referencines ribines kainas, jei produktai superkami nustatyta kaina, ir neturi viršyti atitinkamų referencinių ribinių kainų, jei produktai superkami konkurso tvarka; 
            
            
               (b)sviesto kaina turi būti lygi 90 % 1a straipsnyje nustatytos referencinės ribinės kainos, jei produktai superkami nustatyta kaina, ir neturi viršyti 90 % tos referencinės ribinės kainos, jei produktai superkami konkurso tvarka; 
            
            
               (c)galvijienos kaina neturi viršyti Reglamento (ES) Nr. 1308/2013 13 straipsnio 1 dalies c punkte nurodyto lygio. 
            
            
               2.1 dalyje nurodytos paprastųjų kviečių, kietųjų kviečių, miežių, kukurūzų ir žaliavinių ryžių valstybės intervencinės kainos koreguojamos didinant arba mažinant jas remiantis pagrindiniais šiems produktams taikomais kokybės kriterijais. 
            
            
               3.Komisija priima įgyvendinimo aktus, nustatančius šio straipsnio 2 dalyje nurodytas didesnes arba mažesnes produktų valstybės intervencines kainas, laikydamasi toje dalyje nustatytų sąlygų. Tie įgyvendinimo aktai priimami laikantis 15 straipsnio 2 dalyje nurodytos nagrinėjimo procedūros.“
            
            
               3)
                     8 straipsnio b punktas pakeičiamas taip:
            
            
               „b)Sąjungos rinkoje esančio perteklinio cukraus kainą arba, jei toje rinkoje perteklinio cukraus nėra, 1a straipsnio c punkte nustatytą referencinę ribinę cukraus kainą.“
            
            
               2 straipsnis
            
            
               Šis reglamentas įsigalioja jo paskelbimo Europos Sąjungos oficialiajame leidinyje dieną.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  2016 m. rugsėjo 7 d. Teisingumo Teismo sprendimas Vokietija prieš Parlamentą ir Tarybą, C-113/14, ECLI:EU:C:2016:635.
               
               
                  
                     (2)
                  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671). 
               
               
                  
                     (3)
                  2013 m. gruodžio 16 d. Tarybos reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (OL L 346, 2013 12 20, p. 12).